Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 7400

e) RNP 4 Oldaltávolság: 55.5 km (30 tmf); Értékelés 1. alapja: Az Egyesült Államok Szövetségi Légügyi Igazgatóságának az 55.5 km (30 tmf) oldaltávolságú párhuzamos útvonal rendszer általános oldalirányú eltérés hibák jellemzői alapján, a repült óránként 5 x 10-9 számú végzetes baleset kívánatos repülésbiztonsági szint (TLS) érték fenntartásával elvégzett biztonsági vizsgálata; Értékelés 2. alapja: Az alábbiakban felsorolt minimális távközlési és légtér-felderítési előírások, amelyek gyakorlati szempontból szükségesek az 55.5 km (30 tmf) oldaltávolságú útvonal rendszer sürgősségi és kényszerhelyzeti eseményeinek kezeléséhez. Megjegyzés: Az elvégzett repülésbiztonsági elemzésre vonatkozó további információ a Légtér Tervezési Módszer az Elkülönítési Minimumok Meghatározásához Kézikönyvben (Doc. 9689) található. Minimális ATS követelmények: NAV — A kijelölt területekre, útvonalakra vagy légiforgalmi szolgálati útvonal szakaszokra RNP 4 jogosítást írjanak elő; COM — Közvetlen légiforgalmi irányító és a légijárművezető közötti ultrarövidhullámú (URH) beszédüzemű vagy légiforgalmi irányító és légijárművezető közötti adatátviteli (CPDLC) összeköttetés; SUR — Olyan ADS-C rendszer, amely olyan, esemény alapú ADS protokollegyeztetést tartalmaz, amely jelentést küld olyan esetekben, ha egy légijármű oldalirányban több, mint 9.3 km (5 tmf) távolságra eltér az útvonalszakasz középvonalától. Egyéb — A bevezetés előtt végezzék el a rendszer időbeni és fizikai sértetlenségének vizsgálatát annak bizonyítására, hogy a 27.8 km (15 tmf) vagy nagyobb mértékű oldalirányú eltérések legnagyobb elfogadható aránya nem haladja meg a B-1. táblázatban található értékeket, valamint a rendszer eleget tesz az üzemeltetési és műszaki követelményeknek. A bizonyító vizsgálatot a fenti minimális navigációs, távközlési és légtérfigyelési előírások teljesítése után végezzék. A bevezetés után rendszer-felügyeleti programot kell fenntartani annak időszakonkénti rendszeres ellenőrzésére, hogy a 27.8 km (15 tmf) vagy nagyobb mértékű oldalirányú eltérések tényleges aránya nem haladja meg a B-1. táblázatban található értékeket. A repülésbiztonsági rendszer-felügyeletre vonatkozó további tájékoztató a Légtér Tervezési Módszer az Elkülönítési Minimumok Meghatározásához Kézikönyv (Doc. 9689) 8. fejezetében található.

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes